তাই, যুদ্ধাপরাধীদের বিচার হলেই বিষয়টার মীমাংসা হয় তা নয়। সেটা পুরুষের প্রতিহিংসা তৃপ্তির বাইরে যাবে না। ব্যাপারটা এরকম যে, ‘আমার’ নারীকে নির্যাতন করেছিস, তোর রক্ষা নাই। নারীর জায়গা থেকে বিষয়টা দেখতে হবে। যুদ্ধাপরাধের বিচারের সুফল একাত্তরের নির্যাতিতা নারী কোনোভাবে পায় না, যদি না এ ঘটনার মাধ্যমে ইতিহাসে, রাজনীতিতে ও সমাজে তাদের মর্যাদার ভাবমূর্তি প্রতিষ্ঠার রাস্তা তৈরি হয়। তারপরো মানলাম, ধর্ষকদের বিচার হলো, কিন্তু যারা এতকাল অবজ্ঞা করেছে, যাদের নীরবতা ও সচেতন বাধার জন্য ঐ নারীরা আর সত্যিকার মানুষের জীবনে ফিরতে পারেনি, অনেকে আত্মহত্যা করেছে, অনেকে পতিতালয়ে জীবন শেষ করেছে ইত্যাদির জন্য যারা দায়ী তাদের বিষয়ে কী করণীয় বলবেন কি? এটা কি তাদের অপরাধ নয়? এবং সেই অপরাধ যুদ্ধাপরাধ নিশ্চয় নয়, তাহলে কী? কীভাবে তার বিচার হবে???